Маўнтын-Вію

Ма́ўнтын-Ві́ю (па-ангельску: Mountain View) — места ў акрузе Санта-Клара, штат Каліфорнія. Места атрымала назву (па-беларуску: Від на горы) празь беспасярэднюю набліжанасьць да гораў Санта-Круз. Паводле вынікаў перапісу насельніцтва 2000 году места мела 82 376 жыхароў. Гісторыя Урадлівая зямля паміж гарамі Санта-Круз і берагамі паўднёвай часткі затокі Сан-Францыска калісьці была заселеная індзейскімі плямёнамі. Гішпанскія місіянэры выкарыстоўвалі гэтую зямлю як авечыя пашы. У сярэдзіне XIX стагодзьдзі мэксыканцы спрабавалі разьвіваць тэрыторыю, у прыватнасьці ў 1842 годзе губэрнатар Альта-Каліфорніі надаў зямлю ў рэгіёне Хуану Альварада Франсіска Эстрадзе. У 1852 годзе, ужо па заваёве Каліфорніі, сюды прыбылі пасяленцы з ЗША. На пачатку XX стагодзьдзя гэтае месца стала пунктам адпраўкі садавіны і збожжа, а таксама цэнтрам выдавецтва рэлігійнай літаратуры. Эканоміка Маўнтын-Вію ёсьць адным з ключавых гарадоў, якія складаюць Крамянёвую даліну. Тут разьмешчаныя шматлічоныя офісы і штаб-кватэры розных вядомых тэхналягічных кампаніяў, што маюць тут штаб-кватэры або значныя офісы. Станам на 2026 год у месьце маюцца сядзібы такіх буйных тэхкампаніяў, як то Google і Intuit. Па галасаваньні ў 2015 годзе за паступовае павышэньне мінімальнага заробку, у сьнежні 2017 году гарадзкая рада места ўвяла абавязковы мінімальны заробак у 15 даляраў ЗША, што распаўсюджвалася на ўсіх работнікаў, што працуюць два або больш гадзінаў на тыдзень. Пачынаючы з 1 студзеня 2019 году, мінімальны заробак павінен быў карэктавацца штогод на падставе рэгіянальнага індэксу спажывецкіх цэнаў рэгіёну Сан-Францыска, Оўклэнду і Сан-Хасэ. 30 сьнежня 2018 году было абвешчана, што мінімальны заробак у Маўнтын-Вію ўзвысіцца да 15,65 даляраў з 1 студзеня 2019 году, пры гэтым павышэньне было адкладзенае на год для шэрагу кампаніяў. Станам на студзень 2026 году мінімальны заробак у месьце быў роўны 19,70 далярам на гадзіну. У месьце сярод іншых таксама маюцца офісы кампаніяў AOL, Майкрасофт, Mozilla Foundation, Нокія, Opera Software, Red Hat, VeriSign. Крыніцы Вонкавыя спасылкі Афіцыйны сайт.